Projektas

LIETUVOS RESPUBLIKOS SOCIALINĖS APSAUGOS IR DARBO MINISTRAS IR

LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO IR LIETUVOS RESPUBLIKOS SVEIKATOS APSAUGOS MINISTRO

2007 M. BIRŽELIO 4 D. ĮSAKYMO NR. A1-152/V-443 „DĖL E 104 LT FORMOS PAŽYMOS IŠDAVIMO LIETUVOS RESPUBLIKOJE APDRAUSTIEMS SOCIALINIU IR (AR) PRIVALOMUOJU SVEIKATOS DRAUDIMU ASMENIMS TVARKOS APRAŠO PATVIRTINIMO“PAKEITIMO

2020 m. Nr.

Vilnius

P a k e i č i a m e Lietuvos Respublikos socialinės apsaugos ir darbo ministro ir Lietuvos Respublikos sveikatos apsaugos ministro 2007 m. birželio 4 d. įsakymą Nr. A1-152/V-443 „Dėl E 104 LT formos pažymos išdavimo Lietuvos Respublikoje apdraustiems socialiniu ir (ar) privalomuoju sveikatos draudimu asmenims tvarkos aprašo patvirtinimo“ ir jį išdėstome nauja redakcija:

„LIETUVOS RESPUBLIKOS SOCIALINĖS APSAUGOS IR DARBO MINISTRO IR

LIETUVOS RESPUBLIKOS SVEIKATOS APSAUGOS MINISTRO

Į S A K Y M A S

DĖL STRUKTŪRIZUOTO DOKUMENTO S041 IR E 104 FORMOS PAŽYMOS IŠDAVIMO LIETUVOS RESPUBLIKOJE APDRAUSTIEMS SOCIALINIU IR (AR) PRIVALOMUOJU SVEIKATOS DRAUDIMU ASMENIMS TVARKOS APRAŠO PATVIRTINIMO

Siekdami užtikrinti 2004 m. balandžio 29 d. Europos Parlamento ir Tarybos reglamento (EB) Nr. 883/2004 dėl socialinės apsaugos sistemų koordinavimo su visais pakeitimais ir 2009 m. rugsėjo 16 d. Europos Parlamento ir Tarybos reglamento (EB) Nr. 987/2009, nustatančio Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, su visais pakeitimais, įgyvendinimą:

1. Tvirtiname Struktūrizuoto dokumento S041 ir E104 formos pažymos išdavimo Lietuvos Respublikoje apdraustiems socialiniu ir (ar) privalomuoju sveikatos draudimu asmenims tvarkos aprašą (pridedama).

2. Pavedame šio įsakymo vykdymo kontrolę socialinės apsaugos ir darbo viceministrui ir sveikatos apsaugos viceministrui pagal veiklos sritis.

Socialinės apsaugos ir darbo ministras

Sveikatos apsaugos ministras

PATVIRTINTA

Lietuvos Respublikos socialinės apsaugos ir

darbo ministro ir Lietuvos Respublikos

sveikatos apsaugos ministro

2020 m. d.

įsakymu Nr.

STRUKTŪRIZUOTO DOKUMENTO S041 IR E 104 FORMOS PAŽYMOS IŠDAVIMO LIETUVOS RESPUBLIKOJE APDRAUSTIEMS SOCIALINIU IR (AR) PRIVALOMUOJU SVEIKATOS DRAUDIMU ASMENIMS TVARKOS APRAŠAS

I. BENDROSIOS NUOSTATOS

1. Struktūrizuoto dokumento (toliau – SED) S041 ir E 104 formos pažymos išdavimo Lietuvos Respublikoje apdraustiems socialiniu ir (ar) privalomuoju sveikatos draudimu asmenims tvarkos aprašas (toliau vadinama – Tvarkos aprašas) reglamentuoja:

1.1. SED S041 ir E 104 formos pažymos išdavimą asmenims, kurie Lietuvos Respublikoje yra (buvo) apdrausti socialiniu draudimu ir (ar) privalomuoju sveikatos draudimu ir kurie gyvena ir (ar) dirba (išvyksta dirbti) kitoje valstybėje narėje, jei nustatant šių asmenų teisę į ligos ar motinystės išmokas natūra (toliau vadinama – sveikatos priežiūros paslaugos), ligos, motinystės ar tėvystės išmokas pinigais kitoje valstybėje narėje reikia patvirtinti bei sumuoti Lietuvos Respublikoje įgyto ligos socialinio draudimo ir motinystės socialinio draudimo ir (ar) privalomojo sveikatos draudimo laikotarpius.

1.2. Įstaigų, atsakingų už SED S041 ir E 104 formos pažymos išdavimą, bendradarbiavimą keičiantis duomenimis, reikalingais SED S041 ir E 104 formos pažymai išduoti.

1.3. Prašymo patvirtinti kitoje valstybėje narėje įgytus ligos ir motinystės draudimo laikotarpius ar sveikatos draudimo laikotarpius (SED S040 ar E 104 formos pažyma su užpildyta A dalimi) pateikimą užsienio valstybės kompetentingai įstaigai.

2. Tvarkos aprašas parengtas vadovaujantis 2004 m. balandžio 29 d. Europos Parlamento ir Tarybos reglamentu (EB) Nr. 883/2004 dėl socialinės apsaugos sistemų koordinavimo su visais pakeitimais (toliau – Reglamentas (EB) Nr. 883/2004) ir 2009 m. rugsėjo 16 d. Europos Parlamento ir Tarybos reglamentu (EB) Nr. 987/2009, nustatančiu Reglamento (EB) Nr. 883/2004 dėl socialinės apsaugos sistemų koordinavimo įgyvendinimo tvarką, su visais pakeitimais (toliau – Reglamentas (EB) Nr. 987/2009; toliau kartu – koordinavimo reglamentai), 2010 m. lapkričio 24 d. Europos Parlamento ir Tarybos reglamentu (ES) Nr. 1231/2010, kuriuo išplečiamas Reglamento (EB) Nr. 883/2004 ir Reglamento (EB) Nr. 987/2009 taikymas trečiųjų šalių piliečiams (toliau – Reglamentas (ES) Nr. 1231/2010), 2012 m. kovo 31 d. Jungtinio komiteto, įsteigto pagal Europos Bendrijos bei jos valstybių narių ir Šveicarijos Konfederacijos susitarimą dėl laisvo asmenų judėjimo, sprendimu Nr. 1/2012, kuriuo pakeičiamas to Susitarimo II priedas dėl socialinės apsaugos sistemų koordinavimo, 2011 m. liepos 1 d. EEE jungtinio komiteto sprendimu Nr. 76/2011, kuriuo iš dalies keičiamas EEE susitarimo VI priedas (Socialinė apsauga) ir 37 protokolas, Socialinės apsaugos sistemų koordinavimo administracinės komisijos 2017 m. kovo 16 d. sprendimu Nr. E5 dėl pereinamojo laikotarpio, taikomo Reglamento (EB) Nr. 987/2009 4 straipsnyje nurodytam keitimuisi duomenimis elektroninėmis priemonėmis, praktinės tvarkos ir Socialinės apsaugos sistemų koordinavimo administracinės komisijos 2019 m. birželio 27 d. sprendimu Nr. E7 dėl praktinės bendradarbiavimo ir keitimosi duomenimis tvarkos, kol valstybėse narėse bus visiškai įgyvendinta elektroninių socialinės apsaugos informacijos mainų (EESSI) sistema.

3. Tvarkos aprašas taikomas:

3.1. Europos Sąjungos valstybių narių, Europos ekonominės erdvės valstybių ir Šveicarijos Konfederacijos (toliau kartu – valstybės narės) piliečiams, asmenims be pilietybės ir pabėgėliams, kuriems yra ar buvo taikomi vienos arba daugiau valstybių narių teisės aktai, bei jų šeimos nariams. Tvarkos aprašas taip pat taikomas Jungtinės Karalystės piliečiams Susitarime dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos numatytais atvejais.

3.2. Trečiųjų šalių piliečiams, gyvenantiems vienoje iš valstybių narių, jeigu jų padėtis visais atžvilgiais neapsiriboja viena valstybe, kaip apibrėžta Reglamente (ES) Nr. 1231/2010. Santykiuose su Danijos Karalyste trečiųjų šalių piliečiams koordinavimo reglamentai nėra taikomi.

4. Tvarkos apraše vartojamos sąvokos:

4.1. E 104 formos pažyma – pažyma dėl draudimo, darbo ar apsigyvenimo laikotarpių sumavimo sveikatos priežiūros paslaugų ir (ar) išmokų pinigais atvejais, patvirtinta Europos Bendrijų Darbuotojų migrantų socialinės apsaugos administracinės komisijos 2005 m. kovo 17 d. Sprendimu Nr. 202 dėl pavyzdinių formų, būtinų Tarybos reglamentams (EEB) Nr. 1408/71 ir (EEB) Nr. 574/72 taikyti (E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 ir E 127) (Tekstas svarbus EEE).

4.2. E 001 formos pažyma – Prašymas pateikti informaciją, pažymėjimus, patvirtintas Europos Bendrijų Darbuotojų migrantų socialinės apsaugos administracinės komisijos 2005 m. kovo 17 d. Sprendimu Nr. 202 dėl pavyzdinių formų, būtinų Tarybos reglamentams (EEB) Nr. 1408/71 ir (EEB) Nr. 574/72 taikyti (E 001, E 101, E 102, E 103, E 104, E 106, E 107, E 108, E 109, E 112, E 115, E 116, E 117, E 118, E 120, E 121, E 123, E 124, E 125, E 126 ir E 127) (Tekstas svarbus EEE).

4.3. EESSI sistema – elektroninių socialinės apsaugos informacijos mainų sistema, kaip numatyta Reglamento (EB) Nr. 987/2009 95 straipsnyje.

4.4. Kompetentinga įstaiga – Valstybinio socialinio draudimo fondo valdybos teritoriniai skyriai ir teritorinės ligonių kasos.

4.5. Lietuvos Respublikoje privalomuoju sveikatos draudimu apdraustas asmuo – asmuo, kuris yra (buvo) apdraustas privalomuoju sveikatos draudimu, kaip nustatyta Lietuvos Respublikos sveikatos draudimo įstatymo 6 straipsnyje.

4.6. Lietuvos Respublikoje socialiniu draudimu apdraustas asmuo – asmuo, kuris yra (buvo) apdraustas ligos socialiniu draudimu ir motinystės socialiniu draudimu, kaip apibrėžta Lietuvos Respublikos ligos ir motinystės socialinio draudimo įstatymo 3 straipsnio 1 dalyje.

4.7. Nacionalinė aplikacija – kompetentingos įstaigos naudojama informacinė sistema, skirta SED gavimui, pildymui ir siuntimui per EESSI sistemą.

4.8. SED – struktūrizuoti elektroniniai dokumentai, kaip apibrėžta Reglamento (EB) Nr. 987/2009 1 straipsnio 2 dalies d punkte, patvirtintas Socialinės apsaugos sistemų koordinavimo administracinės komisijos 2017 m. birželio 27–28 d. 351-ojo posėdžio protokolu:

4.8.1. SED H001 – Informacijos pranešimas / prašymas;

4.8.2. SED H002 – Atsakymas į prašymą pateikti informaciją;

4.8.3. SED S040 – Prašymas nurodyti laikotarpius. Draudimo rizikos rūšis: liga, motinystė ar tėvystė;

4.8.4. SED S041 – Atsakymas į prašymą nurodyti laikotarpius. Draudimo rizikos rūšis: liga, motinystė ar tėvystė;

4.8.5. SED X007 – Perduoti bylą;

4.8.6. SED X009 – Priminimas.

4.9. Susižinojimo tarnyba – dėl ligos socialinio draudimo ir (ar) motinystės socialinio draudimo laikotarpių patvirtinimo – Valstybinio socialinio draudimo fondo valdybos Vilniaus skyrius; dėl privalomojo sveikatos draudimo laikotarpių patvirtinimo – Valstybinė ligonių kasa prie Sveikatos apsaugos ministerijos.

4.10. Užsienio valstybės kompetentinga įstaiga – Europos Sąjungos (išskyrus Lietuvos Respubliką) valstybių narių, Europos ekonominės erdvės valstybių, Šveicarijos Konfederacijos ir Jungtinės Karalystės, kai taikomas Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos, įstaiga, kurioje asmuo yra apdraustas prašymo skirti ligos, motinystės ar tėvystės išmoką pateikimo metu, arba įstaiga, kurioje asmuo turi ar turėtų teisę gauti išmoką, jeigu jis ar jo šeimos nariai gyventų valstybės narės teritorijoje, kurioje yra ši įstaiga.

4.11. Valstybė narė – bet kuri valstybė iš Europos Sąjungos valstybių narių ar Europos ekonominės erdvės valstybių, Šveicarijos Konfederacija, taip pat Jungtinė Karalystė, kai taikomas Susitarimas dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos.

4.12. Kitos šiame Tvarkos apraše vartojamos sąvokų reikšmės atitinka Reglamente (EB) Nr. 883/2004 ir Reglamente (EB) Nr. 987/2009 bei su šiais reglamentais susijusiuose Lietuvos Respublikos teisės aktuose vartojamų sąvokų reikšmes.

II. SED S041 IR E 104 FORMOS PAŽYMOS IŠDAVIMO TAISYKLĖS

5. SED S041 ir E 104 formos pažyma išduodama Lietuvos Respublikoje socialiniu draudimu ir (ar) privalomuoju sveikatos draudimu apdrausto asmens arba užsienio valstybės kompetentingos įstaigos prašymu.

6. SED S041 ir E 104 formos pažymą išduoda šios kompetentingos įstaigos:

6.1. Valstybinio socialinio draudimo fondo valdybos teritorinis skyrius pagal asmens esamą ar paskutinį žinomą deklaruotos gyvenamosios vietos adresą Lietuvos Respublikoje – per EESSI sistemą ir Valstybinio socialinio draudimo fondo valdybos Vilniaus skyrius – nenaudojant EESSI sistemos, jei:

6.1.1. minėtų dokumentų prašoma tam, kad būtų sumuojami draudimo ir (ar) darbo laikotarpiai siekiant gauti ligos, motinystės ar tėvystės išmokas pinigais;

6.1.2. minėtų dokumentų prašoma dėl ligos, motinystės ar tėvystės išmokos pinigais ir dėl sveikatos priežiūros paslaugų gavimo.

6.2. teritorinės ligonių kasos – jei minėtų dokumentų prašoma siekiant gauti sveikatos priežiūros paslaugas kitoje valstybėje narėje ir pažymoje turi būti patvirtinti asmenų, gyvenančių (pastaruoju metu gyvenusių) jų veiklos teritorijoje, privalomojo sveikatos draudimo laikotarpiai.

7. Gavusi prašymą išduoti SED S041 ar E 104 formos pažymą, kompetentinga įstaiga užpildo atitinkamai SED S041 ar E 104 formos pažymą, nurodydama ir patvirtindama Lietuvos Respublikoje įgytus draudimo laikotarpius:

7.1. jei SED S041 ar E 104 formos pažyma reikalinga ligos, motinystės ar tėvystės išmokai pinigais gauti, kompetentinga įstaiga pagal savo turimus duomenis patvirtina Lietuvos Respublikoje apdrausto asmens ligos socialinio draudimo ir (ar) motinystės socialinio draudimo laikotarpius;

7.2. jei SED S041 ar E 104 formos pažyma reikalinga sveikatos priežiūros paslaugoms gauti, kompetentinga įstaiga pagal savo turimus duomenis patvirtina asmens privalomojo sveikatos draudimo laikotarpius.

III. SED S041 PILDYMAS IR SIUNTIMAS EESSI SISTEMA

8. Kompetentinga įstaiga per EESSI sistemą gavusi užsienio valstybės kompetentingos įstaigos SED S040 su prašymu patvirtinti Lietuvos Respublikoje įgytus draudimo laikotarpius, ne vėliau kaip per 10 darbo dienų nuo visos informacijos, reikiamos SED S041 išdavimui, gavimo dienos nacionalinėje aplikacijoje užpildo SED S041 ir išsiunčia užsienio valstybės kompetentingai įstaigai.

9. Kompetentinga įstaiga per EESSI sistemą gavusi užsienio valstybės kompetentingos įstaigos SED S040 su prašymu patvirtinti Lietuvos Respublikoje įgytus draudimo laikotarpius ir nustačiusi, kad vadovaujantis Tvarkos aprašo 6 punktu SED S041 išduoda kita kompetentinga įstaiga, nukreipia šiai kompetentingai įstaigai gautą SED 040, nacionalinėje aplikacijoje užpildydama ir išsiųsdama SED X007. SED X007 per EESSI sistemą siunčiamas ir užsienio valstybės kompetentingai įstaigai, informuojant apie gauto SED S040 persiuntimą.

10. Kompetentinga įstaiga, pagal Tvarkos aprašo 9 punktą gavusi su SED X007 iš kitos kompetentingos įstaigos persiųstą užsienio valstybės kompetentingos įstaigos SED S040 su prašymu patvirtinti Lietuvos Respublikoje įgytus draudimo laikotarpius, ne vėliau kaip per 10 darbo dienų nuo visos informacijos, reikiamos SED S041 išdavimui, gavimo dienos nacionalinėje aplikacijoje užpildo SED S041 ir išsiunčia užsienio valstybės kompetentingai įstaigai.

11. Jei užsienio valstybės kompetentinga įstaiga, kuriai buvo išsiųstas SED S041, prašo pateikti papildomą informaciją, atsiųsdama SED H001, kompetentinga įstaiga nacionalinėje aplikacijoje ne vėliau kaip per 10 darbo dienų nuo visos prašomos informacijos gavimo dienos užpildo ir išsiunčia SED H002, kuriame pateikia prašomą informaciją arba informuoja, kad prašomos informacijos pateikti negali ir nurodo priežastį.

12. Jei kompetentingai įstaigai, gavusiai iš užsienio valstybės kompetentingos įstaigos SED S040 su prašymu patvirtinti Lietuvos Respublikoje įgytus draudimo laikotarpius, reikalinga papildoma informacija, ji nacionalinėje aplikacijoje, neinicijuodama naujo informacijos apsikeitimo atvejo, užpildo ir išsiunčia užsienio valstybės kompetentingai įstaigai SED H001, prašydama atsiųsti SED H002 ir nurodydama, kokią informaciją prašoma pateikti.

13. Susižinojimo tarnyba, gavusi iš užsienio valstybės kompetentingos įstaigos SED S040, užpildo SED X007 ir persiunčia gautą dokumentą kompetentingai įstaigai pagal asmens, kurio draudimo laikotarpius prašoma patvirtinti esamą ar paskutinį žinomą deklaruotos gyvenamosios vietos adresą Lietuvos Respublikoje.

IV. SED S041 IR E 104 FORMOS PAŽYMOS PILDYMAS IR SIUNTIMAS, NENAUDOJANT EESSI SISTEMOS

14. Asmuo, norėdamas gauti E 104 formos pažymą arba SED S041 popieriniu formatu, patvirtinantį Lietuvos Respublikoje įgytus ligos socialinio draudimo, motinystės socialinio draudimo ar privalomojo sveikatos draudimo laikotarpius (toliau kartu – draudimo laikotarpiai), užpildo nustatytos formos prašymą išduoti E 104 formos pažymą ar SED S041 (1 priedas) (toliau – asmens prašymas) ir pateikia jį:

14.1. Valstybinio socialinio draudimo fondo valdybos Vilniaus skyriui per Elektroninę gyventojų aptarnavimo sistemą (https://gyventojai.sodra.lt/, dalyje „Bendrojo pobūdžio prašymai“, naujas prašymas (GPK1.2)), bet kuriame Valstybinio socialinio draudimo fondo valdybos teritoriniame skyriuje arba paštu (siunčiant Valstybinio socialinio draudimo fondo valdybos Vilniaus skyriui, adresu Laisvės pr. 28, LT-04540 Vilnius), jei E 104 formos pažymos ar SED S041 popieriniu formatu prašoma dėl Tvarkos aprašo 6.1 papunktyje nurodytų priežasčių;

14.2. paštu ar tiesiogiai teritorinei ligonių kasai pagal savo esamą ar paskutinį deklaruotos gyvenamosios vietos adresą Lietuvos Respublikoje, jei E 104 formos pažymos ar SED S041 popieriniu formatu prašoma dėl Tvarkos aprašo 6.2 papunktyje nurodytos priežasties.

15. Kompetentinga įstaiga, gavusi užsienio valstybės kompetentingos įstaigos SED S040 popieriniu formatu su prašymu patvirtinti Lietuvos Respublikoje įgytus draudimo laikotarpius, E 104 formos pažymą su užpildyta A dalimi ar asmens prašymą, ne vėliau kaip per 10 darbo dienų nuo visos informacijos, reikiamos E 104 formos pažymos ar SED S041 išdavimui, gavimo dienos , užpildo E 104 formos pažymą arba SED S041 popieriniu formatu ir paštu išsiunčia užsienio valstybės kompetentingai įstaigai ar asmeniui.

16. Kompetentinga įstaiga gavusi užsienio valstybės kompetentingos įstaigos SED S040 popieriniu formatu su prašymu patvirtinti Lietuvos Respublikoje įgytus draudimo laikotarpius ar E 104 formos pažyma su užpildyta A dalimi ir nustačiusi, kad vadovaujantis Tvarkos aprašo 6 punktu prašomą dokumentą išduoda kita kompetentinga įstaiga, paštu persiunčia gautą SED S040 ar E 104 formos pažymą šiai kompetentingai įstaigai.

17. Teritorinė ligonių kasa, persiųsdama iš užsienio valstybės kompetentingos įstaigos gautą SED S040 popieriniu formatu ar E 104 formos pažymą su užpildyta A dalimi, kaip numatyta Tvarkos aprašo 16 punkte, ir nustačiusi, kad minėtų dokumentų prašoma dėl ligos, motinystės ar tėvystės išmokos pinigais ir dėl sveikatos priežiūros paslaugų gavimo raštu patvirtina laikotarpius, kada asmuo buvo apdraustas privalomuoju sveikatos draudimu Lietuvos Respublikoje (nurodomas asmens vardas, pavardė, asmens kodas ir asmens įgyti privalomojo sveikatos draudimo laikotarpiai nuo iki).

18. Valstybinio socialinio draudimo fondo valdybos Vilniaus skyrius, gavęs asmens ar užsienio valstybės kompetentingos įstaigos prašymą išduoti SED S041 ar E 104 formos pažymą dėl ligos, motinystės ar tėvystės išmokos pinigais ir dėl sveikatos priežiūros paslaugų gavimo, raštu kreipiasi į Valstybinę ligonių kasą, prašydamas patvirtinti asmens (nurodomas asmens vardas, pavardė, gimimo data arba asmens kodas) privalomojo sveikatos draudimo laikotarpius (nurodomas metų skaičius ar konkretus laiko intervalas nuo iki). Valstybinė ligonių kasa ne vėliau kaip per 5 darbo dienas nuo prašymo gavimo raštu pateikia Valstybinio socialinio draudimo fondo valdybos Vilniaus skyriui Draudžiamųjų privalomuoju sveikatos draudimu registro informaciją apie asmens privalomojo sveikatos draudimo laikotarpius prašyme nurodytu laiko intervalu (nurodomas asmens vardas, pavardė, asmens kodas ir asmens įgyti privalomojo sveikatos draudimo laikotarpiai nuo iki).

19. Teritorinė ligonių kasa, gavusi asmens ar užsienio valstybės kompetentingos įstaigos prašymą, iš kurio negalima nustatyti, kokiu tikslu prašoma išduoti SED S041 ar E 104 formos pažymą, arba kai SED S041 ar E 104 formos pažymą prašoma išduoti dėl ligos, motinystės ar tėvystės išmokos pinigais ir dėl sveikatos priežiūros paslaugų gavimo, raštu persiunčia prašymą Valstybinio socialinio draudimo fondo valdybos Vilniaus skyriui, nurodydama laikotarpius, kada asmuo buvo apdraustas privalomuoju sveikatos draudimu (nurodomas asmens vardas, pavardė, asmens kodas ir asmens įgyti privalomojo sveikatos draudimo laikotarpiai nuo iki).

20. Kompetentinga įstaiga, pagal Tvarkos aprašo 16 ir 19 punktus gavusi iš kitos kompetentingos įstaigos persiųstą užsienio valstybės kompetentingos įstaigos SED S040 popieriniu formatu su prašymu patvirtinti Lietuvos Respublikoje įgytus draudimo laikotarpius ar E 104 formos pažymą su užpildyta A dalimi ) ar asmens prašymą, užpildo iš išsiunčia E 104 formos pažymą arba SED S041 popieriniu formatu Tvarkos aprašo 15 punkto nustatyta tvarka.

21. Jei kompetentingai įstaigai, gavusiai iš užsienio valstybės kompetentingos įstaigos SED S040 popieriniu formatu su prašymu patvirtinti Lietuvos Respublikoje įgytus draudimo laikotarpius ar E 104 formos pažymą su užpildyta A dalimi, reikalinga papildoma informacija, ji išsiunčia užsienio valstybės kompetentingai įstaigai SED H001 ar E 001 formos pažymą.

22. Draudimo laikotarpiai E 104 formos pažymos 6 punkte žymimi tokia tvarka:

22.1. kai E 104 formos pažymos prašoma siekiant gauti ligos, motinystės ar tėvystės išmoką pinigais, E 104 formos pažymos 6 punkte nurodomi ligos ir motinystės socialinio draudimo laikotarpiai, kurie žymimi A(E) raidėmis;

22.2. kai E 104 formos pažymos prašoma siekiant gauti sveikatos priežiūros paslaugas, E 104 formos pažymos 6 punkte nurodomi privalomojo sveikatos draudimo laikotarpiai, kurie žymimi A(N) raidėmis;

22.3. kai E 104 formos pažymos prašoma siekiant gauti ligos, motinystės, tėvystės ar motinystės (tėvystės) išmoką pinigais ar sveikatos priežiūros paslaugas, E 104 formos pažymos 6 punkte draudimo laikotarpiai, įgyti iki 1997 m. liepos 1 d., žymimi A raide.

V. PRAŠYMO IŠDUOTI SED S041 AR E 104 FORMOS PAŽYMĄ PATEIKIMAS UŽSIENIO VALSTYBĖS KOMPETENTINGAI ĮSTAIGAI

23. Jei nustatant asmens teisę į ligos, motinystės, vaiko priežiūros išmokas ar sveikatos priežiūras paslaugas Lietuvos Respublikoje būtina atsižvelgti į kitoje valstybėje narėje įgytus draudimo laikotarpius, prašymas užsienio valstybės kompetentingai įstaigai pavirtinti draudimo laikotarpius pateikiamas tokia tvarka:

23.1 Jei užsienio valstybės kompetentinga įstaiga yra prisijungusi prie EESSI sistemos, kompetentinga įstaiga nacionalinėje aplikacijoje užpildo ir išsiunčia užsienio valstybės kompetentingai įstaigai SED S040, pašydama patvirtinti draudimo laikotarpius atsiunčiant SED S041.

23.2. Jei užsienio valstybės kompetentinga įstaiga nėra prisijungusi prie EESSI sistemos, kompetentinga įstaiga užpildo SED S040 popieriniu formatu ar E 104 formos pažymos A dalį ir išsiunčia užsienio valstybės kompetentingai įstaigai, pašydama patvirtinti draudimo laikotarpius, atsiunčiant užpildytą SED S041 popieriniu formatu ar E 104 formos pažymos B dalį.

VI. PEREINAMOJO LAIKOTARPIO ir BAIGIAMOSIOS NUOSTATOS

24. Jei nėra žinoma konkreti užsienio valstybės kompetentinga įstaiga, galinti pateikti kompetentingai įstaigai reikalingą informaciją, kompetentinga įstaiga užpildytus SED, E 104 formos pažymą ar E 001 formos pažymą Tvarkos apraše nurodytais terminais paštu ar per EESSI sistemą išsiunčia užsienio valstybės susižinojimo tarnybai.

25. Jei kompetentinga įstaiga per 2 mėnesius nuo prašymo pateikti informaciją ar patvirtinti draudimo laikotarpius išsiuntimo negauna užsienio valstybės kompetentingos įstaigos atsakymo (E formos pažymos ar SED), ji pakartotinai išsiunčia paklausimą (EESSI sistemoje – SED X009, nenaudojant EESSI sistemos – SED H001 popieriniu formatu arba E001 formos pažyma) užsienio valstybės kompetentingai įstaigai.

26. Reglamento (EB) Nr. 987/2009 95 straipsnyje nustatytu pereinamuoju laikotarpiu dėl informacijos pasikeitimo elektroninėmis priemonėmis:

27.1. SED S040, SED S041 ar E 104 formos pažymas išduodančios įstaigos turi vadovautis bendradarbiavimo, pragmatiškumo ir lankstumo principais, siekiant užtikrinti reglamentuose nustatytas asmenų socialines teises.

27.2. E 104 formos pažyma ir E 001 formos pažyma naudojamos nepriklausomai nuo to, kad šiose pažymose pateikiamos nuorodos į 1971 m. birželio 14 d. Tarybos reglamentą (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje ir 1972 m. kovo 21 d. Tarybos reglamentą (EEB) Nr. 574/72, nustatantį Reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, įgyvendinimo tvarką.

27.3. Jei užsienio valstybės kompetentinga įstaiga nėra prisijungusi prie EESSI sistemos, SED pateikiami ir priimami paštu popieriniu formatu arba elektroninėmis priemonėmis.

27.4 Kompetentinga įstaiga, gavusi užsienio valstybės kompetentingos įstaigos SED S040 popieriniu formatu su prašymu patvirtinti Lietuvos Respublikoje įgytus draudimo laikotarpius ar E 104 formos pažymą su užpildyta A dalimi arba asmens prašymą, išduoda E 104 formos pažymą ar SED S041 popieriniu formatu, jei turi tam pritaikytą informacinę sistemą.

27.4. Jei SED S040 gautas ne per EESSI sistemą, tačiau siunčiant atsakymą užsienio valstybės kompetentinga įstaiga jau yra prisijungusi prie EESSI sistemos, draudimo laikotarpiai patvirtinami užpildant E 104 formos pažymą, kuri išsiunčiama užsienio valstybė narės kompetentingai įstaigai paštu.

28. Vykdydamos šio Tvarkos aprašo nuostatas, kompetentingos įstaigos teikia viena kitai pagalbą, keičiasi informacija ir vykdo savo pareigas Lietuvos Respublikos viešojo administravimo įstatymo nustatyta tvarka.

29. Vykdydamos šio Tvarkos aprašo nuostatas, kompetentingos įstaigos užtikrina, kad jų atliekamas asmens duomenų tvarkymas atitiktų 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatymo nuostatas, įskaitant (bet neapsiribojant) tinkamą duomenų subjektų informavimą apie jų teises bei šių teisių įgyvendinimo tvarką.

30. Dokumentai (įskaitant dokumentus, kuriuose yra asmens duomenų) saugomi Lietuvos Respublikos dokumentų ir archyvų įstatymo nustatyta tvarka. Duomenų subjektų teisės įgyvendinamos Reglamento (ES) 2016/679 ir duomenų valdytojo, į kurį kreipiamasi dėl duomenų subjekto teisių įgyvendinimo, nustatyta tvarka.

_________________

Struktūrizuoto dokumento S041 ir E104 formos pažymos išdavimo Lietuvos Respublikoje apdraustiems socialiniu ir (ar) privalomuoju sveikatos draudimu asmenims tvarkos aprašo

1 priedas

(Prašymo išduoti E 104 formos pažymą/SED S041 forma)1

_______________________________________________________________

_______________________________________________________________

_______________________________________________________________

(Asmens vardas ir pavardė, deklaruotos gyvenamosios vietos adresas, telefono ryšio numeris)

________________________________________________

(Įstaigos, kuriai teikiamas prašymas, pavadinimas)

________________________________________________

(Įstaigos, kuriai teikiamas prašymas, adresas)

PRAŠYMAS IŠDUOTI E 104 FORMOS PAŽYMĄ / SED S041

20___ m. ______________ ____ d.

Prašau išduoti man E 104 formos pažymą / SED S041.

1. Vardas

__________________________________________________________________________

2. Pavardė

__________________________________________________________________________

3. Ankstesnės pavardės

__________________________________________________________________________

4. Lytis:

4.1. ⬜ moteris

4.2. ⬜ vyras

5. Pilietybė _______________________________________________________________

6. Asmens kodas ⬜⬜⬜⬜⬜⬜⬜⬜⬜⬜⬜

7. Socialinio draudimo numeris Lietuvoje ⬜⬜ ⬜⬜⬜⬜⬜⬜⬜

8. E 104 formos pažyma / SED S41, reikalinga šiai išmokai gauti:

8.1. ⬜ sveikatos priežiūros paslaugoms dėl ligos ar motinystės3;

8.2. ⬜ motinystės, tėvystės ar vaiko priežiūros išmokai pinigais2;

8.3. ⬜ ligos išmokai pinigais2;

8.7. ⬜ kita (įrašyti)2_________________________________________________________.

9. Informacija apie darbą užsienio valstybėje:

9.1. ⬜ išvykstu dirbti į kitą valstybę:

9.1.1. valstybė, į kurią išvykstu ________________________________________________;

9.1.2. mano deklaruotos gyvenamosios vietos adresas valstybėje, į kurią išvykstu____________________________________

_________________________________________________________________________;

9.1.3. pradedu dirbti nuo (jei žinoma) (data)___________________________________________;

9.2. ⬜ dirbu kitoje valstybėje:

9.2.1. valstybė, kurioje dirbu _________________________________________________;

9.2.2. mano deklaruotos gyvenamosios vietos adresas valstybėje, kurioje dirbu ____________________________________

_________________________________________________________________________;

9.2.3. dirbu nuo (data)____________________________________________________________;

9.2.4. socialinio draudimo numeris valstybėje, kurioje dirbu _________________________;

10. Prašau patvirtinti mano draudimo laikotarpius:

10.1. ⬜ nuo (nurodykite datą)______________________________

10.2. ⬜ už paskutinius ______________________________ metus.

11. Adresas, kuriuo noriu gauti E 104 formos pažymą / SED S041

______________________________________________________________________________________________________________________________________________________________________________________________________________________________

_________________ _______________________

(Parašas) (Vardas ir pavardė)

_______________________

1 Prašymą pildyti didžiosiomis raidėmis.

2 Prašymas pateikiamas Valstybinio socialinio draudimo fondo valdybos Vilniaus skyriui.

3 Prašymas pateikiamas teritorinei ligonių kasai.“

Socialinės apsaugos ir darbo ministras
Sveikatos apsaugos ministras